amanoisuno/poet huggingface dataset:
聞笛 張巡
岧嶢試一臨，虜騎附城陰。不辨風塵色，安知天地心。營開邊月近，戰苦陣雲深。旦夕更樓上，遙聞橫笛音。
守睢陽作 張巡
接戰春來苦，孤城日漸危。合圍侔月暈，分守若魚麗。屢厭黃塵起，時將白羽揮。裹瘡猶出陣，飲血更登陴。忠信應難敵，堅貞諒不移。無人報天子，心計欲何施。
題衡陽泗州寺 張抃
一水悠悠百粵通，片帆無奈信秋風。幾層峽浪寒舂月，未知今夜依何處，一點漁燈出葦叢。
古意二首 賀蘭進明
秦庭初指鹿，群盜滿山東。忤意皆誅死，所言誰肯忠。武關猶未啟，兵入望夷宮。為祟非涇水，人君道自窮。崇蘭生澗底，香氣滿幽林。采采欲為贈，何人是同心。日暮徒盈把，裴回憂思深。慨然紉雜佩，重奏丘中琴。
行路難五首 賀蘭進明
君不見岩下井，百尺不及泉。君不見山上苗，但願親友長含笑，相逢不乏杖頭錢。寒夜邀歡須秉燭，君不見門前柳，榮耀暫時蕭索久。君不見陌上花，盛年夫婿長別離，歲暮相逢色已換。君不見芳樹枝，春花落盡蜂不窺。君不見梁上泥，獨宿自然堪下淚，況複時聞烏夜啼。君不見雲中月，暫盈還複缺。君不見林下風，歎息青青陵上柏，歲寒能有幾人同。君不見東流水，一去無窮已。君不見西郊雲，人生結交在終始，莫以升沈中路分。
夜渡江 閭丘曉
舟人自相報，落日下芳潭。夜火連淮市，春風滿客帆。水窮滄海畔，路盡小山南。且喜鄉園近，言榮意未甘。
奉和劉採訪縉雲南嶺作 庾光先
百越城池枕海圻，永嘉山水複相依。懸蘿弱筱垂清淺，幸陪謝客題詩句，誰與王孫此地歸。
思歸，寄東林澈上人 韋丹
王事紛紛無暇日，浮生冉冉只如雲。已為平子歸休計，五老岩前必共聞。
答澈公 韋丹
空山泉落松窗靜，閑地草生春日遲。白髮漸多身未退，依依常在永禪師。
洛出書 蕭昕
海內昔凋瘵，天網斯浡潏。龜靈啟聖圖，龍馬負書出。大哉明德盛，遠矣彝倫秩。地敷作乂功，人免為魚恤。既彰千國理，豈止百川溢。永賴至於今，疇庸未雲畢。
臨風舒錦 蕭昕
麗錦匹雲終，襜襜展向風。花開翻覆翠，色亂動搖紅。縷散悠揚裏，文回照灼中。低垂疑步障，吹起作晴虹。既與丘遲夢，深知卓氏功。還鄉將制服，從此表亨通。
東皇太一詞 李希仲
吉日初齊戒，靈巫穆上皇。焚香布瑤席，鳴佩奠椒漿。緩舞花飛滿，清歌水去長。回波送神曲，雲雨滿瀟湘。
薊北行二首 李希仲
旄頭有精芒，胡騎獵秋草。羽檄南渡河，邊庭用兵早。漢家愛征戰，宿將今已老。辛苦羽林兒，從戎榆關道。一身救邊速，烽火通薊門。前軍飛鳥斷，格鬥塵沙昏。寒日鼓聲急，單于夜將奔。當須徇忠義，身死報國恩。
送妻 楊志堅
平生志業在琴詩，頭上如今有二絲。漁父尚知溪穀暗，今日便同行路客，相逢即是下山時。